ক্লৱি ঝাও (), জন্ম-৩১ মাৰ্চ, ১৯৮২) হৈছে এগৰাকী চীনা ছবি-নিৰ্মাতা আমেৰিকান স্বাধীন ছবিলৈ ( ) আগবঢ়োৱা বৰঙণিৰ বাবে তেখেত জনাজাত

ক্লৱিৰ প্ৰথমখন কাহিনী-ছবি আছিল      ছবিখনে ২০১৫ চনত মুক্তিলাভ কৰিছিল আৰু ছানডান্স ছবি মহোৎসৱত প্ৰদৰ্শিত হৈছিল ছবিখনে সমালোচকৰ পৰা প্ৰশংসা আদায় কৰিবলৈ সক্ষম হয় আৰু শ্ৰেষ্ঠ ছবিৰ বাবে   বঁটাৰ মনোনয়নো লাভ কৰে তেখেতৰ দ্বিতীয়খন ছবি মুক্তি হয় ২০১৭ চনত নাম আছিল দ্য ৰাইডাৰ ( ,2017) এইখন ছবিও কলা-সমালোচকৰ মহলত চৰ্চিত হয় আৰু শ্ৰেষ্ঠ ছবি আৰু শ্ৰেষ্ঠ পৰিচালকৰ শিতানত "ইণ্ডিপেণ্ডেণ্ট স্পিৰিট" বঁটাৰ বাবে মনোনীত হয়

২০২০ চনত মুক্তিলাভ কৰা ইংৰাজী ভাষাৰ ছবি নৌমেডলেণ্ডৰ জৰিয়তে ক্লৱি অভাৱনীয় সাফল্য অৰ্জন কৰে এই ছবিখনে গোলকীয় পৰ্যায়ত সমাদৰ আৰু পৰিচিতি লাভ কৰাৰ লগতে বহুকেইটা সন্মানীয় বঁটাও অৰ্জন কৰিবলৈ সক্ষম হয় তাৰে ভিতৰত শ্ৰেষ্ঠ ছবি, শ্ৰেষ্ঠ পৰিচালক আৰু শ্ৰেষ্ঠ অভিনেত্ৰীৰ অ'স্কাৰকে ধৰি গোল্ডেন লায়ন, গোল্ডেল গ্লোব, বাফটা আদি লাভ কৰে তেখেতে হৈছে শ্ৰেষ্ঠ পৰিচালকৰ অস্কাৰ লাভ কৰা দ্বিতীয়গৰাকী মহিলা চলচ্চিত্ৰ-নিৰ্মাতা ইয়াৰ পূৰ্বতে আমেৰিকান ছবিনিৰ্মাতা কেথৰিন বিগলোৱেহাৰ্ট লকাৰ (২০১০) ছবিখনৰ বাবে ৮২ তম একাডেমী অনুষ্ঠানত শ্ৰেষ্ঠ পৰিচালকৰ অস্কাৰ অৰ্জন কৰিছিল আনহাতে এইটো শিতানত অ'স্কাৰ অৰ্জন কৰা তেখেতে হৈছে প্ৰথমগৰাকী এছিয়ান নাৰী

ঝাওৰ অ'স্কাৰ বিজয় চীন দেশত আৰু দেশখনৰ ছ'ছিয়েল মিডিয়াত চেঞ্চৰ কৰি দিয়া হয়

ঝাওৱে "মাৰ্ভেল ছিনেমেটিক ইউনিভাৰ্ছ"ৰ প্ৰযোজনাত ছুপাৰহিৰো ছবি ইটাৰনেলছ্ পৰিচালনা কৰিছে ছবিখনে ২০২১ চনৰ নৱেম্বৰত মুক্তি লাভ কৰিব

প্ৰাৰম্ভিক জীৱন
১৯৮২ চনত বেইজিঙৰ ঝাও টিঙত ক্লৱি ঝাওৰ জন্ম হৈছিল পিতৃ আছিল ঝাও য়ুজি য়ুজিয়ে চীনৰ উদ্যোগীকৰণক আগুৱাই নিয়াত গুৰুত্বপূৰ্ণ ভূমিকা পালন কৰিছিল আনহাতে মাতৃ আছিল হাস্পতালৰ এগৰাকী কৰ্মী তেখেত পিপলছ লিবাৰেশ্যন আৰ্মীত প্ৰদৰ্শনকাৰী দলটোৰ লগত জড়িত আছিল ভ'গ () আলোচনীয়ে তেখেতক এগৰাকী "বিদ্ৰোহী কিশোৰী আৰু বিদ্যালয়ত লেহেমীয়া" হিচাপে আখ্যায়িত কৰিছে ক্লৱিয়ে মাংগা অংকন কৰিছিল আৰু ফেন ফিকছন লিখিছিল ক্ৰমাৎ তেখেতে ছবিৰ প্ৰতি আকৰ্ষণ অনুভৱ কৰিছিল ১৯৯৭ চনত মুক্তিলাভ কৰা ছবি হেপি টুগেডাৰ-এ তেখেতৰ কিশোৰী মনক উদ্বুদ্ধ কৰে জীৱনৰ প্ৰাৰম্ভিক বয়সতে, ঝাওক পাশ্চাত্য পপ সংস্কৃতিয়ে প্ৰভাৱিত কৰে

১৫ বছৰ বয়সলৈকে ক্লৱিয়ে ইংৰাজী ক'ব জনা নাছিল অভিভাৱকে তেখেতক ব্ৰাইটন কলেজলৈ প্ৰেৰণ কৰে এই কলেজখন যুক্তৰাজ্যত অৱস্থিত এখন ব্যক্তিগত খণ্ডৰ বৰ্ডিং স্কুল আছিল ব্ৰাইটনত শিক্ষাগ্ৰহণ কৰি তেখেত লছ এঞ্জেলছলৈ যায় আৰু তাতেই হাইস্কুলীয়া শিক্ষা গ্ৰহণ কৰে

ক্লৱিৰ অভিভাৱকৰ পাছলৈ বিবাহ-বিচ্ছেদ হয় আৰু পিতৃয়ে অভিনেত্ৰী ছ ডানডানক পুনৰ্বিবাহ কৰে ডানডানক টিভিত দেখিয়েই ক্লৱি প্ৰতিপালিত হৈছিল

মাছাছুছেটছৰ মাউণ্ট হলয়ক কলেজত ঝোৱে ৰাজনীতি বিজ্ঞানত স্নাতক ডিগ্ৰী অৰ্জন কৰে পাছলৈ নিউ ইয়ৰ্ক বিশ্ববিদ্যালয়ত তেখেতে ছবি-প্ৰযোজনা বিষয়ত অধ্যয়ন কৰি ললিত কলাত স্নাতকোত্তৰ ডিগ্ৰী অৰ্জন কৰে
কৰ্মজীৱন
নৌমেডলেণ্ড
২০১৮ চনত ঝাওৱে তেখেতৰ তৃতীয়খন চলচ্চিত্ৰ নৌমেডলেণ্ডৰ পৰিচালনা আৰম্ভ কৰে৷ ছবিখনত কেন্দ্ৰীয় চৰিত্ৰত অভিনয় কৰে ফ্ৰান্সিছ মেকডৰমাণ্ডে৷ জেছিকা ব্ৰুডাৰৰ দ্বাৰা লিখিত :     -  শীৰ্ষক গ্ৰন্থখনৰ আধাৰত ছবিখনৰ কাম আৰম্ভ হয়৷ ছবিখনৰ চিত্ৰগ্ৰহণ চাৰি মাহৰ ভিতৰত সম্পন্ন হয় আৰু এখন ৰিক্ৰেয়ছনেল বাহনত পশ্চিম আমেৰিকাত ভ্ৰমণ কৰি আৰু বহুতো প্ৰকৃত অঘৰী মানুহক জড়িত কৰি ছবিখনৰ কাম সমাপ্ত কৰা হয়৷ ছবিখন প্ৰিমিয়াৰ হৈছিল ভেনিছ ছবি মহোৎসৱত৷ ইয়াত ছবিখনে ইতিবাচক সঁহাৰি লাভ কৰে আৰু গোল্ডেন লায়ন বঁটা অৰ্জন কৰে৷ পৰৱৰ্তী সময়ত ছবিখন টৰণ্টো আন্তৰ্জাতিক ছবি মহোৎসৱতো প্ৰদৰ্শিত হয় আৰু অনুষ্ঠানটোত ছবিখনে "'  " বঁটা লাভ কৰে৷  ২০২১ চনৰ ১৯ ফেব্ৰুৱাৰীত ছবিখন মুক্তি হয়৷ প্ৰযোজক আছিল ছাৰ্ছলাইট পিকছাৰ্ছ৷ ছবিখনৰ বাবে গোল্ডেন গ্লোবত ঝাওৱে শ্ৰেষ্ঠ পৰিচালকৰ বঁটা লাভ কৰিবলৈ সক্ষম হয়৷ এছিয়ান বংশদ্ভুত হিচাপে গ্লোব অৰ্জন কৰা ঝাও হৈছে প্ৰথমগৰাকী মহিলা৷ আনহাতে বাৰ্বা ষ্ট্ৰেইছেণ্ডৰ (১৯৮৪) পাছত তেখেতেই গোল্ডেন গ্লোব লাভ কৰা দ্বিতীয়গৰাকী মহিলা৷ ২০২১ চনত ঝাওৱে শ্ৰেষ্ঠ পৰিচালকৰ একাডেমী অৰ্জন কৰে৷ অস্কাৰ অৰ্জন কৰা তেখেত হৈছে দ্বিতীয়গৰাকী মহিলা৷
ব্যক্তিগত জীৱন
ঝাও বৰ্তমান কেলিফৰ্ণিয়াস্থিত ওঝাইৰ বাসিন্দা৷ তেখেতৰ তিনিটা মুৰ্গী আৰু দুটা কুকুৰ আছে৷ আনহাতে জীৱনসংগী হৈছে চিনেমেটোগ্ৰাফাৰ জশ্বোৱা জেমছ ৰিছাৰ্ডছ৷

চলচ্চিত্ৰপুঞ্জী
 ঝাওৰ দ্বাৰা পৰিচালিত ছবি বৰ্ষ নাম পৰিচালক লেখক প্ৰযোজক সম্পাদক টোকা তথ্যসূত্ৰ ২০১৫          কিনো লৰ্বাৰ ২০১৭       ছনি পিকছাৰ্ছ ক্লাছিকছ ২০২০      ছাৰ্ছলাইট পিকছাৰ্ছ ২০২১      ৱাল্ট ডিজনী ষ্টুডিঅছ মছন পিকচাৰ্চ

২০১৯ চনৰ ছান ডিয়েগো কমিক-কন ইণ্টাৰনেছনেলত ক্লৱি ঝাও
দুটিমান বঁটা-বাহন
 একাডেমী বঁটা 
 বৰ্ষ শিতান মনোনীত কৰ্ম ফলাফল তথ্যসূত্ৰ ৯৩ সংখ্যক একাডেমী বঁটা, ২০২০ শ্ৰেষ্ঠ ছবিনৌমেডলেণ্ড  শ্ৰেষ্ঠ পৰিচালক  শ্ৰেষ্ঠ অভিযোজিত চিত্ৰনাট্য  শ্ৰেষ্ঠ ছবি সম্পাদনা 

ব্ৰিটিছ একাডেমী ছবি বঁটা
 বৰ্ষ শিতান মনোনীত কৰ্ম ফলাফল তথ্যসূত্ৰ ৭৪সংখ্যক ব্ৰিটিছ একাডেমী ছবি বঁটা, ২০২০ শ্ৰেষ্ঠ ছবিনৌমেডলেণ্ড  শ্ৰেষ্ঠ পৰিচালক  শ্ৰেষ্ঠ অভিযোজিত চিত্ৰনাট্য  শ্ৰেষ্ঠ সম্পাদনা 
 গ'ল্ডেন গ্ল'ব বঁটা
বৰ্ষশিতানমনোনীত কৰ্মফলাফলতথ্যসূত্ৰ৭৮সংখ্যক গোল্ডেন গ্লোব বঁটা, ২০২০শ্ৰেষ্ঠ কথাছবি-ড্ৰামানৌমেডলেণ্ড শ্ৰেষ্ঠ পৰিচালক শ্ৰেষ্ঠ চিত্ৰনাট্য 

বাহ্যিক সংযোগ

 
তথ্যসূত্ৰ

শ্ৰেণী:চীনৰ ব্যক্তি
শ্ৰেণী:চলচ্চিত্ৰ পৰিচালক
শ্ৰেণী:একাডেমী বঁটা বিজয়ী
শ্ৰেণী:জীৱিত ব্যক্তি